## 

## REPUBLIKA HRVATSKA

## VUKOVARSKO-SRIJEMSKA ŽUPANIJA

## **msotw9_temp0 OPĆINA TOVARNIK**

## **OPĆINSKI NAČELNIK**

## KLASA: 022-05/18-05/03

## URBROJ: 2188/12-03/01-18-1

## Tovarnik, 02.01.2018.

Na temelju članka 48. Statuta Općine Tovarnik (Službeni vjesnik Vukovarsko-srijemske županije broj 04/13, 14/13), Načelnica Općine Tovarnik , donosi

**Odluku o isplati novčane naknade učenicima i studentima**

**Članak1.**

Ovom odlukom se odlučuje o isplati novčane naknade učenicima, koji se školuju izvan Vukovarsko-srijemske županije, i studentima.

Sredstva za ostvarivanje prava iz ove Odluke osiguravaju se u Proračunu Općine Tovarnik.

**Članak 2.**

Novčana naknada iznosi do 1.000,00 kuna za učenike i može se isplatiti jednom godišnje, a za studente ( redovne i izvanredne) 1.000,00 kuna po semestru uz uvjete da nisu ostvarili redovnu stipendiju preko Općine Tovarnik ili bilo koju drugu stipendiju.

**Članak 3.**

Postupak za ostvarivanje prava iz ove Odluke pokreće se na zahtjev punoljetnog učenika ili studenta. Zahtjev za maloljetnog učenika podnosi zakonski skrbnik.

Zahtjev se podnosi Jedinstvenom upravnom odjelu Općine Tovarnik ( u daljnjem tekstu JUO) i mora sadržavati osobne podatke o učeniku ili studentu.

Uz zahtjev, podnositelj je dužan dostaviti potrebnu dokumentaciju, odnosno dokaze potrebne za ostvarivanje traženog prava i to:

- kopiju osobne iskaznice,

- kopiju žiro računa,

- potvrdu škole koju pohađa ili fakulteta,

- izjavu da ne prima nijednu drugu stipendiju.

**Članak 4.**

Ova Odluka stupa na snagu danom donošenje i bit će objavljena na internet stranici Općine Tovarnik.

**NAČELNICA OPĆINE TOVARNIK**

**Ruža V. Šijaković, oec.**